Sin faste spalte i Italias største avis, , benyttet Pasolini til kommentarvirksomhet. Han regnet seg som kommunist, men uten å holde seg til partilinjen. Han var ateist, men fordømte skilsmisse. Abort, som ikke ble tillatt i Italia før i mai 1978, beskrev han som et borgerlig tiltak for å gjøre heterofile samleier enklere. I hans øyne var homofili en bedre prevensjonsstrategi. Han foreslo å forby fjernsyn, ettersom sendingene sløvet befolkningen. Langt hår hos menn som en protest mot samfunnet, beskrev han som en illusjon. Han støttet ikke studentopprørene i 1968. Han også var imot politiet som institusjon. Opprøret var i hans øyne bare borgerskapets barn som bråkte litt.